Lenga piemontèisa/Corso elementare di Piemontese/Lezione 18
Artorn

Corso elementare di Piemontese

Conversassion 1 
Ij Mëstè

- It je conòssës-to ij nòm dij mësté?

- Nò ch'i je conòsso nen: t'ëm je dise?

- Beh, vëddoma s'it andvìn-e: lòn ch'a l'é 'l monaté?

- It na seurte già con un nòm difìcil: i lo sai nen!

- A l'é col ch'a fàbrica ij mon.

- Ah!

- E 'l fré?

- A l'é col ch'a tràfiga con d'ancuso e 'd fer, dis-ne bin?

- É-é: as peul ëdcò ciamesse forgiairon, e sò leu 'd travaj as ciama usin-a opurament fòrgia.

- Ij minusié (o mèist-da-bòsch) a travajo 'l bòsch; ij pëscador a pësco e ij murador a fan ëd ca. J'architet a fan ij proget, ij monaté a fan ij mon e ij murador a fan ël travaj pì dur, col ëd buté an órdin tùit ij tòch.

[a séguita]

Vocabolari 

 mësté = mestiere
 andviné = indovinare
 monaté = mattonaio
 difìcil = difficile (fàcil = facile)
 mon = mattone
 trafighé = trafficare
 fré / forgiairon = fabbro
 sò leu 'd travaj = il suo luogo di lavoro
 usin-a = officina
 opurament = oppure
 fòrza = fòrgia
 minusié / mèist-da- bòsch = falegname
 a travajo 'l bòsch = lavorano il legno
 pëscador = pescatore
 pësché = pescare
 murador = muratore
 buté an órdin = mettere a posto
 tòch = pezzo ( da non confondere con toch = tocco)

Conversassion 2 
- Sas-to lòn ch'a l'é un vinaté ?

- A l'é un fabricant o n'arvendior ëd vin, pa vèj ?

- It l'has rason ! Anlora it ancamìn-e a amprende...

- Pij-me nen an torta: i son pa nassù franch jer!

- E sentoma marlàit: lo sas-to com ch'as ciama n'arvendior ëd gasëtte, o un ch'a scriv

ansima 'd gasëtte?

- As ciam-lo nen un gasëttié o (conforma na prononsia bin ëspantià) un "gastié"?

- It l'has rason! As vëdd ch'it l'has ëstudià!

- Pij-me nen an torta...

Vocabolari 

 vinaté = vinaio
 arvendior = venditore
 ancaminé = incominciare
 pijé an torta = prendere in giro
 i son pa nassu jer = non sono nato ieri
 franch = proprio
 sentoma marlàit = sentiamo un po'
 gasëtta = giornale
 na prononsia bin ëspantià = una pronuncia ben diffusa
 spantié = diffondere

NÒTE ‘D GRAMÀTICA

GRUPPI PRONOMINALI 1 
I gruppi pronominali e la loro relazione con i verbi costituiscono una delle parti più complesse della grammatica piemontese. In questa lezione e nella seguente diamo alcuni cenni ed esempi di riferimento.

Gruppi posposti al verbo 
I gruppi pronominali sono posposti al verbo quando questo è all'imperativo, infinito, participio passato.

 scrivimelo = scrivëmlo (1) 
 pòrtatelo = pòrtëtlo 
 faglielo = fajlo 
 faccelo = fanlo 
 diciamoglielo = disomëjlo 
 diciamocelo = disomëss-lo 
 portatemela = portemla 
 portatecelo = portenlo 
 portatevelo = portevlo

Luisa deve portarselo via = Luisa a dev portess-lovia

(1) Qui e dopo il gruppo è spesso preceduto da una ë .eufonica

 scrivimeli = scrivëmje 
 pòrtateli = pòrtëtje 
 facceli = fanje 
 portaglieli = portj-je 
 portatemeli = portemje 
 portateceli = portenje 
 portateveli = portevje 
 i gatti deve portarseli appresso =
 ij gat a dev portessje dapress

 cantamene = càntëmne 
 cantatemene = cantemne 
 prenditene = pijtne 
 portatecene = porten-ne 
 pòrtatene = pòrtëtne 
 andatevene = andevne 
 deve comprarsene un'altro = a dev catess-ne n'àut
 vogliamo proprio andarcene via = i voroma franch andess-ne via
 dagliene una fetta = daj-ne na fëtta

ESERCISSI 
VIRÉ AN ITALIAN / AN PIEMONTÈIS

 1. Àuda, Àuda, veus-to ven-e con mi?
 2. Përchè veus-to nen ven-e con mi?
 3. S'it càntes na canson a veul dì ch'it ses content?
 4. Chi ch'at lo dis ch'i son content e ch'i l'hai veuja 'd canté?
 5. I son ëstraca 'd ti. It 'ëm disìe ch'it ëm vurìe ben.
 6. E nopà?
 7. Nopà it ëm tradìes...

 1. Che belle ciliegie (= cerese)! Portamene qualcuna!
 2. Quante volte gli hai scritto?
 3. Perchè mi dici questo?
 4. Non dico proprio niente...
 5. Non voglio dire niente.
 6. Non voglio che tu dica niente.
 7. Non voglio che tu gli dica niente.
 8. Non so perché vuoi dirglielo.
 9. Avete degli esercizi di piemontese da fare. Finitene almeno uno!
 10. Che bella canzone! Cantatemela ancora una volta

Glossario minimo piemontese-italiano

Lenga piemontèisa